Kuldar Sikk
Kuldar Sikk (sündinud 20. juunil 1979 Puhjas Tartumaal) on Eesti autosportlane (kaardilugeja). Ta on olnud muuhulgas Urmo Aava, Ott Tänaku ja ukrainlase Juri Protassovi kaardilugeja. 2001. aastal võitis ta Eesti meistrivõistlustel klassis A 2000+ hõbemedali ja 2010. aastal klassis N 2000+ pronksmedali. Sikk jõudis esimese eestlasena 100 MM-ralli stardini (Portugali ralli 2018). 2020. aasta sügisest kuulub Sikk Eesti Autospordi Liidu juhatusse.